VS001185
Datum: 1986-08-18T02:00:00.000+02:00
datum_sodbe_i_stopnje: 2000-07-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice
fischer: zelo hudi primeri
odskodnina: 18500000 SIT
opombe: II Ips 52/2003. Reviziji tožeče stranke je bilo delno ugodeno, odškodnina za ZŽA je bila z 12.000.000 SIT zvišana na 14.000.000 SIT.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 5 do 10 let

Deklica.

## Škodni dogodek

Poškodovana kot peška v prometni nesreči, ko jo je pri prečkanju cestišča zadel avto.

## Poškodba

Udarnina možganov, težka možganska oteklina, majhen izliv krvi v desni subduralni prostor, zlom leve nadlahtnice, zlom desne stegnenice, travmatska raztrganina vranice, krvavitev v prečni del debelega črevesa, retroperitonealni izliv krvi, zlom zgornjega kraka desne sramnice, udarnina desne ledvice ter udarnina in raztrganina v desnem ledvenem predelu.

## Telesne bolečine

2500000 SIT 1 teden hude telesne bolečine, 10 dni srednje hude hude telesne bolečine, 10 dni občasne srednje hude hude telesne bolečine, pol leta lahke hude telesne bolečine, občasne lahke hude telesne bolečine so ji ostale trajno.

#### Hospitalizacija

40 dni, operativni poseg s trapanacijo glave in laparotomijo, operativni tretman zloma desne stegnenice in operativna odstranitev ploščice z vijaki iz stegnenice.

#### Ambulantno zdravljenje

Številni pregledi pri splošnem zdravniku, pri kirurgu, 2-krat pri psihologu.

#### Rehabilitacija

Razgibavanje.

#### Nevšečnosti med zdravljenjem

Vezanost na posteljo 24 dni, vezanost na dihalni aparat 13 dni, CT preiskava glave 2-krat, številne RTG eksponacije, EEG 8-krat; dalj časa trajajoča odvisnost od tuje nege in pomoči tudi v okviru domače nege in oskrbe; redno jemanje analgetikov 3 mesece, občasno 6 mesecev; nošnja mavca 3 tedne, uporaba bergel 1 mesec in 3 tedne.

## Strah

500000 SIT (prisojena celotna vtoževana odškodnina) 4 leta sekundarni strah v skrbi za ugoden izid zdravljenja in v bojazni pred težkimi posledicami poškodbe in morebitno trajno invalidnostjo. Še 14 let po poškodbi intenziven strah pred prometom.

## Zmanjšanje življenjske aktivnosti

14000000 SIT 30-odstotno ZŽA. Popoškodbena skrajšava leve zgornje okončine, omejena gibljivost komolca lažje stopnje, moteče podaljšanje desne spodnje okončine, omejena gibljivost kolčnega sklepa in lahko moteča slabša gibljivost v desnem kolenu. Psihoorganska simptomatika s psihično disfunkcijo in motnjami, ki se odražajo z motnjo svežega spomina, slabo koncentracijo, pogosto psihično napetostjo in občutljivostjo na svetlobo ter psihomotorno upočasnjenostjo. Pri tožnici je podana nevarnost ponovitve epileptičnih napadov. Obstaja diskretna desnostranska hemipareza s prizadetostjo distalne muskulature desne roke in oslabljeno finomotoriko, oslabelost čelne muskulature in motena mimika obraznih mišic. Ni sposobna za delo na višini, v neugodni mikroklimi, za delo stoje, dela z obremenitvijo desnice ob nezavarovanih strojih, dela ponoči in hitro dinamično delo. Ni sposobna za večino fizičnih del, za intelektualno delo je sposobna največ tri ure dnevno. Ni zmožna za pridobitno delo ne v polnem in ne v skrajšanem delovnem času, ne zdrži daljših fizičnih obremenitev, zmore le lažja fizična dela in krajše sprehode. Bere ali gleda televizijo lahko največ eno uro, kolesariti ne more. Priznana ji je 80-odstotna invalidnost brez invalidnine. Zaradi psihičnih in fizičnih posledic niso mogle priti do izraza tožničine nadpovprečne intelektualne sposobnosti. Z večjimi napori je končala večerno srednjo ekonomsko šolo, vendar ji ob nezmožnosti zaposlitve ostajajo zgolj občasna domača opravila.

## Skaženost

1500000 SIT (prisojena celotna vtoževana odškodnina) Vidne brazgotine na desni stegnenici, na trebuhu in obrazu. Brazgotina poteka po celem stegnu. Na trebuhu je dolga 15 cm. Pred ušesi na vsaki strani glavi sta brazgotini dolgi 6 cm oziroma 3,5 cm. Polovico obeh brazgotin pokrivajo lasje. Popoškodbeno gubanje čela in upočasnjenost pri gibanju in govoru.

---

ZOR člen 200, 203